Project:Copyrights/hi



MediaWiki.org पर लाइसेंस
MediaWiki.org की सभी पाठ्य सामग्री दो लाइसेंसों में से एक के अंतर्गत प्रकाशित की गई है।


 * सार्वजनिक डोमेन सहायता पृष्ठ, जैसा कि नाम का तात्पर्य है, सार्वजनिक डोमेन (PD) में प्रकाशित किए गए हैं
 * बाकी सभी पृष्ठों को क्रिएटिव कॉमन्स श्रेय-समानसांझा 3.0 अनरिपोर्टेड लाइसेंस (CC BY-SA) के अंतर्गत प्रकाशित किया गया है।

दोनों लाइसेंस किसी को भी किसी भी तरह से सामग्री का पुनः उपयोग करने की अनुमति देते हैं। इसमें सामग्री तक पहुँच के लिए पैसे लेना, इसे कहीं भी इच्छानुसार वितरित करना, और इसे किसी भी रूप में बदलना, शामिल हैं। दोनों लाइसेंसों के बीच मुख्य अंतर हैं:


 * अगर आप CC BY-SA की सामग्री को बदलते हैं, आपको अपने बदलावों को भी CC BY-SA में ही प्रकाशित करना होगा।
 * CC BY-SA की सामग्री के हर उपयोग पर आपको लेखकों को श्रेय देना होगा।

चित्र-विशिष्ट अनुमतियाँ चित्रों के विवरण पृष्ठों पर मौजूद हैं।



लाइसेंस का पता कैसे लगाएँ
सभी सार्वजनिक डोमेन सहायता पृष्ठ "Help" नामस्थान में मौजूद हैं। इसका मतलब है कि उनके पृष्ठों के शीर्षक Help: से शुरू होंगे (जैसे )। उन्हें एक मोटा नीला बॉर्डर दिया जाता है ताकि ये अलग दिखे (जैसा आप ऊपर की कड़ी पर क्लिक करके देख सकते हैं)।



PD योगदानकर्ताओं के लिए विचार
अगर आप PD सहायता पृष्ठों पर योगदान करना चाहते हैं, सुनिश्चित करें कि सभी योगदान सार्वजनिक डोमेन स्रोतों से आते हैं। इसका मतलब है कि या तो आपने सामग्री खुद लिखी है, या फिर सामग्री को किसी ऐसे स्रोत से लिया है जिसमें वह स्पष्ट रूप से सार्वजनिक डोमेन में प्रकाशित किया गया है।

सबसे ज़रूरी, CC BY-SA या GFDL के अंतर्गत प्रकाशित किसी भी सामग्री को योगदान न करें। इसमें दूसरे "मुक्त" लाइसेंस भी शामिल हैं। आपको ऐसा लग रहा होगा कि ऐसा करना ठीक है, और दोनों बहुत-कुछ एक जैसे हैं, मगर PD किसी और लाइसेंस के अनुकूल नहीं, जिसका मतलब है कि किसी और लाइसेंस के अंतर्गत प्रकाशित सामग्री को दोबारा लाइसेंस करके PD में प्रकाशित नहीं किया जा सकता (अगर आप सामग्री के लेखक नहीं हैं)। हालाँकि, PD की सामग्री को हमेशा किसी भी दूसरे लाइसेंस में पुनः प्रकाशित किया जा सकता है।

विशिष्ट रूप से:


 * meta.wikimedia.org, विकिपीडिया या किसी दूसरी विकिमीडिया परियोजना से सामग्री को Help: नामस्थान में न जोड़ें क्योंकि इन्हें CC BY-SA के अंतर्गत प्रकाशित किया जाता है। मगर आप MediaWiki.org पर इन्हें दूसरी जगहों पर जोड़ सकते हैं।
 * साइट के अंदर, दूसरे नामस्थानों से पृष्ठों को Help: नामस्थान में स्थानांतरित न करें।

उपरोक्त नियमों से एक छूट है अगर आप किसी पृष्ठ की सामग्री के एकमात्र लेखक हैं, और अगर ऐसा है तो आप अपनी सामग्री के लाइसेंस को बदलने के लिए इसे Help: नामस्थान में यानी सार्वजनिक डोमेन में दोबारा प्रकाशित कर सकते हैं। याद रखें कि एक एक-तरफ़ी प्रक्रिया है - काम हो जाने के बाद आप पीछे नहीं हट सकते!

